**Mikael Backlund** (s. 17. maaliskuuta 1989 Västerås, Ruotsi) on ruotsalainen jääkiekkoilija, joka pelaa Calgary Flamesissa. Hän osaa pelata sekä keskellä että laidassa. Backlundin vahvuuksiin kuuluu liike ja pelisilmä. Hän on hyvä aloittaja ja kahden suunnan hyökkääjä.

Ura
---

Backlund on Västerås IK:n kasvatti. Hän pelasi ensimmäiset miesten pelinsä kaudella 2005–2006 HockeyAllsvenskanissa, jolloin vasta 16-vuotias Backlund sai tililleen 12 ottelua. Kaudella 2006–2007 hän pelasi 18 miesten peliä, mutta kausi jäi lyhyeksi polvivamman takia ja Backlund pelasi loppukevään lähinnä Västeråsin junioreissa. Kesällä 2007 Calgary Flames varasi Backlundin ensimmäisellä kierroksella 24. pelaajana.

Kauden 2007–2008 Backlund pelasi Västeråsissa. Hän teki kauden jälkeen kolmen vuoden tulokassopimuksen Flamesin kanssa. Backlundin kausi 2008–2009 alkoi vielä lainalla Västeråsissa, mutta hän siirtyi Flamesin organisaatioon nuorten MM-kilpuilujen jälkeen. Backlund pelasi ensimmäisen NHL-ottelunsa 8. tammikuuta 2009 New York Islandersia vastaan. Loppukausi kului kuitenkin WHL-joukkue Kelowna Rocketsissa. Backlund voitti Rocketsissa WHL:n mestaruuden ja hän oli pudotuspelien paras maalintekijä 13 osumallaan. Hänet valittiin myös CHL:n viikon pelaajaksi 21. huhtikuuta 2009.

Backlund pelasi kauden 2009–2010 kokonaan Flamesin organisaatiossa. Hän pelasi suurimman osan kaudestaan vielä farmijoukkue Abbotsford Heatissa, mutta pääsi pelaamaan myös 23 NHL-ottelua tehoin 1+9=10. Backlund teki ensimmäisen NHL-maalinsa 28. tammikuuta 2010 Phoenix Coyotesia vastaan. Ensimmäisellä kokonaisella NHL-kaudellaan 2010–2011 hän teki 73 runkosarjaottelussa tehot 10+15=25.

Syyskuussa 2023 Backlund teki Flamesin kanssa kaksivuotisen jatkosopimuksen. Samalla Flames nimesi Backlundin kapteenikseen.

Maajoukkue
----------

Backlund kuului ikäkausimaajoukkueiden vakionimiin. Hän pelasi alle 18-vuotiaiden MM-kilpailuissa vuosina 2006 ja 2007. Vuonna 2007 Backlund voitti pronssia ja hän voitti turnauksen maalipörssin kuudella osumallaan. Backlund pelasi alle 20-vuotiaiden MM-kilpailuissa vuosina 2008 ja 2009. Hän voitti molemmista hopeaa. Backlund oli vuoden 2009 kisoissa Ruotsin paras maalintekijä viidellä osumallaan.

Aikuisten MM-kilpailuista Backlundilla on kultaa 2018, hopeaa 2011 sekä pronssia 2010 ja 2014.

Muuta
-----

Backlundin eno on entinen Ruotsin maajoukkueessakin pelannut jalkapalloilija Gary Sundgren. 

Backlund on suomalaistaustainen. Hänen isovanhempansa ovat kotoisin Tampereelta sekä Nokialta

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2005–2006 | Västerås IK | Allsvenskan | 12 | 2 | 2 | 4 | 14 | – | – | – | – | – |
| 2006–2007 | Västerås IK | Allsvenskan | 18 | 1 | 2 | 3 | 14 | – | – | – | – | – |
| 2007–2008 | Västerås IK | Allsvenskan | 37 | 9 | 4 | 13 | 24 | – | – | – | – | – | JMM | 6 | 3 | 4 | 7 | 10 |
| 2008–2009 | Västerås IK | Allsvenskan | 17 | 4 | 4 | 8 | 39 | – | – | – | – | – | JMM | 6 | 5 | 2 | 7 | 6 |
|  | Kelowna Rockets | WHL | 28 | 12 | 18 | 30 | 26 | 19 | 13 | 10 | 23 | 26 |
|  | Calgary Flames | NHL | 1 | 0 | 0 | 0 | 0 | – | – | – | – | – |
| 2009–2010 | Abbotsford Heat | AHL | 54 | 15 | 17 | 32 | 26 | 13 | 1 | 8 | 9 | 14 | MM | 6 | 0 | 1 | 1 | 2 |
|  | Calgary Flames | NHL | 23 | 1 | 9 | 10 | 6 | – | – | – | – | – |
| 2010–2011 | Abbotsford Heat | AHL | 1 | 0 | 0 | 0 | 0 | – | – | – | – | – | MM | 9 | 3 | 2 | 5 | 2 |
|  | Calgary Flames | NHL | 73 | 10 | 15 | 25 | 18 | – | – | – | – | – |
| 2011–2012 | Calgary Flames | NHL | 41 | 4 | 7 | 11 | 16 | – | – | – | – | – |
| 2012–2013 | Västerås IK | Allsvenskan | 23 | 12 | 18 | 30 | 22 | – | – | – | – | – |
|  | Calgary Flames | NHL | 32 | 8 | 8 | 16 | 29 | – | – | – | – | – |
| 2013–2014 | Calgary Flames | NHL | 76 | 18 | 21 | 39 | 32 | – | – | – | – | – | MM | 10 | 5 | 3 | 8 | 29 |
| 2014–2015 | Calgary Flames | NHL | 52 | 10 | 17 | 27 | 14 | 11 | 1 | 1 | 2 | 8 |
| 2015–2016 | Calgary Flames | NHL | 82 | 21 | 26 | 47 | 28 | – | – | – | – | – | MM | 8 | 3 | 1 | 4 | 4 |
| 2016–2017 | Calgary Flames | NHL | 81 | 22 | 31 | 53 | 36 | 4 | 1 | 2 | 3 | 0 | WCup | 2 | 0 | 0 | 0 | 0 |
| 2017–2018 | Calgary Flames | NHL | 82 | 14 | 31 | 45 | 78 | – | – | – | – | – | MM | 10 | 2 | 7 | 9 | 6 |
| 2018–2019 | Calgary Flames | NHL | 77 | 21 | 26 | 47 | 52 | 5 | 1 | 2 | 3 | 8 |
| 2019–2020 | Calgary Flames | NHL | 70 | 16 | 29 | 45 | 26 | 10 | 4 | 2 | 6 | 8 |
| 2020–2021 | Calgary Flames | NHL | 54 | 9 | 23 | 32 | 30 | – | – | – | – | – |
| 2021–2022 | Calgary Flames | NHL | 82 | 12 | 27 | 39 | 30 | 12 | 5 | 3 | 8 | 8 |
| 2022–2023 | Calgary Flames | NHL | 82 | 19 | 37 | 56 | 36 | – | – | – | – | – |
| 15 kautta | yhteensä | NHL | 908 | 185 | 307 | 492 | 431 | 42 | 12 | 10 | 22 | 32 |

Lähteet
-------

* Mikael Backlund The Internet Hockey Databasessa (englanniksi)
* Mikael Backlund Eurohockey-sivustolla (englanniksi)
* Mikael Backlund Legends of Hockey -sivustolla (englanniksi)
* Mikael Backlund *Elite Prospects*. Everysport Media Group AB.  (englanniksi)

### Viitteet

1. 1 2  NHL:n varaustilaisuus 2007: Kane varattiin ensimmäisenä  23.6.2007. Jatkoaika.com. Viitattu 30.5.2010.
2. ↑
3. ↑  Leppänen, Marko: Suomalainen sisu Backlundin aseena *nhl.com*.  22.1.2017. Viitattu 22.5.2018.